11. รายการระหว่างกัน

11.1 รายการระหว่างกันที่เกิดขึ้นระหว่างบริษัท กับ บุคคลที่มีผลประโยชน์ร่วม

บุคคลที่มีผลประโยชน์ร่วม : บริษัท เหล็กสหมิตร จำกัด

ความสัมพันธ์กับบริษัท : มีผู้ถือหุ้นและกรรมการบางท่านร่วมกัน

  ------ --------------------------- -------------------------- -------------------
  ลำดับ   รายชื่อกรรมการ/ผู้ถือหุ้นรายใหญ่    ความสัมพันธ์ในด้านการถือหุ้น(%)   

                                     บมจ.สหมิตรถังแก๊ส             บจ.เหล็กสหมิตร

                                     ( ณ วันที่ 9 เมษายน 2546)     (ณ วันที่ 31 ธันวาคม
                                                                2546)

  1      นายสุธรรม เอกะหิตานนท์         13.56                      21.72

  2      นางสุภา พรหมสาขา ณ สกลนคร    8.40                       7.09

  3      นายทัยดี วิศวเวช               3.24                       5.33

  4      นายสุรศักดิ์ เอิบสิริสุข            0.06                       2.43

  5      นางปัทมา เล้าวงษ์              6.32                       8.04
  ------ --------------------------- -------------------------- -------------------

รายการระหว่างกันในปี 2546 มีรายละเอียดดังต่อไปนี้

1. รายได้จากการให้เช่าพื้นที่สำนักงาน 60,000 บาท

2. ค่าใช้จ่ายในการว่าจ้างขนส่งสินค้า 56,500 บาท

3. ซื้อวัสดุก่อสร้าง 71,978 บาท

4. ลูกหนี้การค้า ณ วันสิ้นงวด (ก่อนสำรองหนี้สูญ 100%) 1,320,038 บาท

5. ลูกหนี้เงินให้กู้ยืมตามสัญญาปรับโครงสร้างหนี้

ณ วันสิ้นงวด (ก่อนสำรองหนี้สูญ 100%) 32,988,072 บาท

นอกจากนี้ บริษัทยังได้เข้าทำสัญญาค้ำประกันหนี้สินของบริษัท เหล็กสหมิตร จำกัด
ที่มีต่อธนาคารในประเทศแห่งหนึ่ง ( ธนาคารกรุงเทพ จำกัด (มหาชน) ) ซึ่ง ณ วันที่ 31
ธันวาคม 2546 มีภาระคงเหลือเป็นจำนวนเงิน 1,317 ล้านบาท
รายการดังกล่าวได้ผ่านการอนุมัติจากที่ประชุมวิสามัญผู้ถือหุ้นครั้งที่ 1/2541 เรียบร้อยแล้วเมื่อวันที่
22 พฤษภาคม 2541

2.  เหตุผลและความจำเป็นที่ทำให้เกิดรายการระหว่างกัน

รายการระหว่างกันที่เกิดขึ้น เป็นการให้ความช่วยเหลือทางการค้าตามปกติซึ่งมีมูลค่าเล็กน้อย
มูลค่าที่ได้เรียกเก็บระหว่างกันนั้นสามารถเทียบเคียงได้กับราคาตลาด
ซึ่งฝ่ายบริหารของบริษัทเชื่อว่าเป็นราคาที่สมเหตุสมผล

ยกเว้นรายการเข้าทำสัญญาค้ำประกันหนี้สินที่กรรมการอิสระไม่เห็นด้วย

11.3 มาตรการ ขั้นตอนการอนุมัติรายการระหว่างกัน

เนื่องจากรายการระหว่างกันดังกล่าวเป็นรายการที่เป็นปกติธุรกิจทางการค้า
และเป็นรายการที่มีมูลค่าเล็กน้อยจึงสามารถดำเนินการได้โดยอำนาจการอนุมัติของระดับบริหารที่เกี่ยวข้อง

ยกเว้นรายการเข้าทำสัญญาค้ำประกันหนี้สินซึ่งต้องผ่านการอนุมัติจากที่ประชุมคณะกรรมการและผู้ถือหุ้น

โดยหลักการแล้ว บริษัทจะไม่ทำรายการระหว่างกันกับผู้บริหาร ผู้ถือหุ้นรายใหญ่ และผู้ที่เกี่ยวข้อง
ยกเว้นจะเป็นการทำรายการเพื่อประโยชน์สูงสุดของบริษัท
โดยมีราคาและเงื่อนไขที่ไม่ควรแตกต่างกับการทำรายการกับบุคคลภายนอก

26

สำหรับรายการที่เกี่ยวข้องกันที่อาจจะเกิดขึ้นในอนาคตนั้น
บริษัทมีนโยบายที่จะดำเนินการให้เป็นไปตามกฎระเบียบที่ตลาดหลักทรัพย์แห่งประเทศไทย และ/หรือ
สำนักงานคณะกรรมการกำกับหลักทรัพย์และตลาดหลักทรัพย์ได้กำหนดไว้ นอกจากนี้
บริษัทยังจะได้ดำเนินการขออนุมัติแก้ไขข้อบังคับของบริษัทให้มีข้อกำหนดเกี่ยวกับการทำรายการที่เกี่ยวโยงกันตามข้อบังคับของตลาดหลักทรัพย์ฯ
ในการประชุมสามัญผู้ถือหุ้นประจำปี 2547 ในเดือนเมษายนที่จะถึงนี้ด้วย

11.4 แนวโน้มการทำรายการระหว่างกันในอนาคต

ปัจจุบัน บริษัทมีภาระหนี้สินที่อาจเกิดขึ้นจากการเข้าค้ำประกันหนี้สินบริษัทที่เกี่ยวข้องกัน
ซึ่งได้รวมเป็นส่วนหนึ่งของสัญญาปรับโครงสร้างหนี้ของบริษัทเมื่อวันที่ 29 มิถุนายน 2544
ภาระค้ำประกัน ณ วันที่ 31 ธันวาคม 2546 คงเหลือประมาณ 1,317 ล้านบาท

อย่างไรก็ตาม
เนื่องจากผู้บริหารของบริษัทที่เกี่ยวข้องดังกล่าวมีแผนการที่จะเปลี่ยนโครงสร้างของทุนของกิจการโดยการแปลงหนี้เป็นทุน
หาผู้ร่วมลงทุนรายใหม่ ซึ่งผู้บริหารของบริษัทที่เกี่ยวข้องคาดว่าแผนการดังกล่าวจะเสร็จสิ้นภายในปี
2547
และหลังจากนั้นบริษัทที่เกี่ยวข้องจะสามารถฟื้นตัวกลับมาดำเนินกิจการและชำระหนี้ได้เองตามปกติ
นอกจากนี้
บริษัทในฐานะผู้ค้ำประกันยังได้แต่งตั้งที่ปรึกษาทางการเงินเป็นตัวแทนในการเจรจากับเจ้าหนี้สถาบันการเงินเพื่อหาแนวทางในการปรับโครงสร้างหนี้ดังกล่าวอีกครั้งหนึ่ง
โดยมีวัตถุประสงค์เพื่อปลดภาระค้ำประกัน ตามหลักความระมัดระวัง
บริษัทได้บันทึกสำรองการชำระหนี้คืนเงินกู้ยืมของบริษัทที่เกี่ยวข้องกันดังกล่าวสำหรับปี 2547
เป็นจำนวนเงินรวม 20 ล้านบาทไว้ในงบการเงินประจำปีสิ้นสุดวันที่ 31 ธันวาคม 2546

โปรดดูตัวเลขสรุปฐานะการเงินและผลการดำเนินงานโดยย่อของบริษัทที่เกี่ยวข้องกัน ในหัวข้อ 13
“ ข้อมูลอื่นที่เกี่ยวข้อง ”

27